Video Overlay (tunnetaan myös peittotaso ja peittokuva nimillä) on näytönohjaimen ominaisuus, jossa videokuvaa voidaan tallentaa suoraan näytönohjaimen muistiin.
Tämä menetelmä säästää suoritinaikaa huomattavasti, koska käyttöjärjestelmän ei tarvitse käyttää omia piirtofunktioita videon näyttämiseen. Näytönohjain korvaa siis tietynvärisen suorakulmion sisällön videokuvalla. Tämän takia kuvankaappaukset eivät onnistu Overlay-videosta, vaan lopputuloksena on yksivärinen suorakulmio.
Toinen ongelma Overlayssa on se, että suurin osa näytönohjaimista sisältää vain yhden Overlayn, joten videon katselu ei onnistu tämän takia kahdesta näyttölaitteesta samaan aikaan Overlayn kanssa, vaan vaatii joko näytönohjaimen asetusten muokkaamista tai Overlayn ottamista pois käytöstä. Windows-ympäristössä Overlayn seuraaja on VMR.